
ДО ОБЩИНСКИ СЪВЕТ
ГР. НЕСЕБЪР 

ДОКЛАДНА ЗАПИСКА
от  Николай Димитров – кмет на община Несебър
ОТНОСНО:  Определяне представител на община Несебър в общо събрание на акционерите на „УМБАЛ-Бургас”АД и определяне начина на гласуване на проекторешенията.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
         В Община – Несебър е постъпило писмо от „УМБАЛ-Бургас”АД, с което ни уведомяват, че Съвета на директорите на свое заседание с протокол № 6/05.08.2026 г. е взел решение за провеждане на извънредно общо събрание на акционерите на „УМБАЛ-Бургас”АД, което да бъде свикано на 23.09.2026 г. от 11:00 часа, а при липса на кворум на основание чл. 227, ал.3 от ТЗ, редовното общо събрание на акционерите на „УМБАЛ-Бургас”АД – гр.Бургас да бъде проведено на 08.10.2026 г. от 11:00 часа.
Във връзка с гореизложеното и на основание чл. 21, ал.1, т.9  от Закона за местното самоуправление и местната администрация, и чл.8 от Наредба № 7 - „За реда за упражняване правата на собственост на  общината в търговски дружества с общинско участие в капитала, за участието на общината в граждански дружества и в сдружения с нестопанска цел и общинските предприятия” Общински съвет – Несебър, предлагам  за представител на община Несебър в общото събрание на акционерите на  „УМБАЛ-Бургас”АД  да бъде определена  г-жа  Красимира Тодорова Тодорова – Директор дирекция „Здравеопазване, образование и социални дейности”.
         Предвид гореизложеното, предлагам на Вашето внимание следния проект за
РЕШЕНИЕ:
         На основние  чл.21, ал.1, т.9  от Закона за местното самоуправление и местната администрация, и чл.8 от Наредба № 7 - „За реда за упражняване правата на собственост на  общината в търговски дружества с общинско участие в капитала, за участието на общината в граждански дружества и в сдружения с нестопанска цел и общинските предприятия”, Общински съвет – Несебър 
Определя  Красимира Тодорова Тодорова  ЕГН:..........................   – Директор дирекция „Здравеопазване, образование и социални дейности”  за представител на община Несебър в общото събрание на акционерите на 
„УМБАЛ-Бургас”АД, което ще се проведе на 23.09.2026 г.  от 11:00ч., в гр.Бургас, бул. „Стефан Стамболов” № 73  и  я упълномощава   да гласува  „ ЗА”  по  предложените в поканата   проекти  за решения  по точките от обявения дневен ред както следва : 

1. Въвеждане на система за управление на корупционния риск по чл. 12, т. 12 от Закона за публичните предприятия и Кодекс за етично поведение на лицата, заети в публичните предприятия.

2. Промяна в Устава на дружеството.

Упълномощаването  има действие и за заседанието,  което ще се проведе  при липса на кворум на основание чл. 227, ал.3 от  ТЗ на 08.10.2026 г. от 11:00 часа.
         На основание чл. 60, ал.1 от АПК, предвид датата на насроченото  Общо събрание и с оглед осигуряване възможност Общината да има свой представител на Общото събрание на „УМБАЛ-Бургас”АД, Общински съвет – Несебър допуска предварително изпълнение на решението.

КМЕТ НА ОБЩИНА НЕСЕБЪР: 
НИКОЛАЙ ДИМИТРОВ
Съгласувано с: 
Изготвил: Кр. Тодорова – Директор на д-я „ЗОСД“
